
SCRISOARE METODICĂ – START ÎN CLASA a IX-a
Repere pentru înțelegerea schimbării curriculare și organizarea primelor 7 săptămâni de clasa a IX-a
LIMBA ȘI LITERATURA ROMÂNĂ — TC (3h/săptămână)


	Proiect „REGLEMENTĂRI NOI PENTRU UN CURRICULUM RELEVANT ȘI EDUCAȚIE DESCHISĂ”
Activitatea A3 – Resurse educaționale de sprijin pentru aplicarea noului curriculum pentru liceu
A3.1 – Elaborarea și publicarea de ghiduri metodologice pentru disciplinele de trunchi comun



1. Rolul prezentei scrisori metodice

	
	[bookmark: _GoBack]Această scrisoare metodică îi oferă profesorului un sprijin imediat pentru debutul implementării noului curriculum liceal la clasa a IX-a. Ordinea propusă este deliberată: mai întâi înțelegem ce se schimbă în disciplină și care este sensul schimbării; apoi identificăm ancorele din gimnaziu și nivelul real al elevilor, prin raportare la standardele naționale de evaluare (gimnaziu, selectiv, relevant pentru noua învățare); abia după aceea proiectăm și organizăm primele experiențe de predare–învățare–evaluare. Anexa nu este o planificare obligatorie și nu substituie manualul. Aceasta funcționează ca un «starter kit» profesional: explică, exemplifică, oferă resurse de pornire și susține decizia profesorului.



	CE SUPLIMENTEAZĂ...?
	CUM...?

	· nevoia de a înțelege schimbarea curriculară
	· o hartă disciplinară „ce se păstrează – ce se schimbă – ce înseamnă la clasă”, cu accent pe clasa a IX-a

	· manualul școlar
	· pachet de resurse utilizabile imediat: texte/date/imagini/fișe, contexte, sarcini, instrumente de evaluare și linkuri/QR verificate

	· nevoia de formare pentru noul curriculum
	· microexplicații „la locul deciziei”: ce fac, de ce fac, la ce mă uit și ce ajustez

	· tranziția de la vechile practici
	· exemple comentate care fac vizibilă trecerea de la „parcurgerea materiei” la dezvoltarea competențelor

	· diversitatea nivelurilor inițiale
	· diagnoză + diferențiere + folosirea responsabilă a celor 25%



	
	PRINCIPIU FUNDAMENTAL
Debutul clasei a IX-a nu începe cu o recapitulare lungă și nici cu parcurgerea automată a primului capitol. Profesorul are nevoie de trei răspunsuri înainte de a decide: (1) ce este nou în curriculumul disciplinei? (2) pe ce achiziții anterioare se poate sprijini? (3) ce arată datele despre elevii concreți din clasă? Primele șapte săptămâni transformă aceste răspunsuri în etape de proiectare, învățare, evaluare și ajustare.



[image: The Curriculums | BeDifferent federation]
2. Înainte de proiectare: ce se schimbă în predarea disciplinei Limba și literatura română, începând cu clasa a IX-a?
Profesorul nu poate organiza coerent începutul de an școlar dacă vede noua programă școlară doar ca pe o listă de competențe și conținuturi. Prima funcție a prezentei Anexe este să facă schimbarea curriculară inteligibilă: ce se păstrează, ce se reformulează, ce apare nou, ce dispare sau ce anume își schimbă ponderea și, mai ales, ce consecințe produce fiecare schimbare asupra actului de predare―învățare―evaluare.



2.1. Harta schimbării curriculare
	COORDONATA SCHIMBĂRII
	CE PĂSTRĂM/ CONTINUĂM
	CE ESTE NOU/
DIFERIT ÎN CLASA a IX-a
	CE ÎNSEAMNĂ PENTRU PROFESOR
	SUPORTUL OPERAȚIONAL 
(ÎN ANEXĂ)

	Finalități și identitatea disciplinei
	● dezvoltarea integrată a competenței literare, culturale și lingvistice;
● lectura, comunicarea și reflecția asupra utilizării limbii române în diverse contexte
	Accentul este pus explicit pe competențele cheie din profilul de formare al absolventului de liceu (comunicativ, autonom, creativ, reflexiv, colaborativ, prospectiv, rezilient, responsabil și etic). Literatura este abordată simultan ca fenomen cultural, practică estetică și discurs social.
	Proiectează situații în care lectura și studiul limbii devin experiențe de înțelegere a omului și a lumii, de poziționare reflexivă și de exprimare culturală, din perspectiva succesiunii epocilor și a curentelor culturale/ literare.
	Hartă conceptuală: text → context → interpretare → reflecție → transfer

	Competențe și progresie
	Se continuă dezvoltarea competențelor de receptare și producere de mesaje (orale și scrise), de interpretare a textelor și de utilizare conștientă a limbii.
	Crește complexitatea competențelor generale și specifice, se accentuează autonomia elevului și se prioritizează transferul achizițiilor către viața de zi cu zi. Comprehensiunea conduce spre interpretare contextualizată.
Abordarea comunicativ-funcțională este dublată de conștientizarea lingvistică.
	Creează în mod explicit conexiuni între competențe, activități de învățare și dovezi observabile (ce va face/produce elevul  pentru a demonstra învățarea).
Oferă sprijin gradual, apoi îl retrage, astfel încât elevul să devină, treptat, autonom (eu fac → noi facem → tu faci).
	Hartă conceptuală: 
● competență generală → competență specifică → conținut → activitate → dovadă observabilă;
● progresie: comprehensiune → interpretare → argumentare/ transfer

	Conținuturi
	Rămân domeniile de conținut limbă și literatură, precum și concepte operaționale (de exemplu: literar/nonliterar, tipare textuale, normele ortografice și morfosintactice etc.), valorificând achizițiile din gimnaziu.
	Principiul ordonator este cel diacronic. Literatura română este urmărită în dinamica formelor, a reprezentărilor despre om și lume și a contextelor, în relație cu spațiul european/transnațional. Se urmăresc multiple modalități de abordare a literaturii: ca reprezentare a realității, ca instituție, ca parcurs istoric, ca spațiu de creație, ca tablou al genurilor; raportul cultură orală–cultură scrisă.
	Demersurile didactice construite nu tratează cronologia ca inventar de autori și opere, ci selectează conținuturile ca resurse pentru formarea competențelor, punând în relație textul, contextul, formele literare, valorile și mentalitățile specifice fiecărei epoci.
	Exemple: basmul popular și basmul cult (continuități și transformări ale motivelor/formelor, oralitate vs. scripturalitate, context, viziune a autorului etc.)

	Activități și experiențe de învățare
	Lectura ghidată, problematizantă, redactarea diverselor tipuri de texte, exerciții de recunoaștere a abaterilor de la normă etc.
	Interacțiunea cu textul privilegiază comprehensiunea și interpretarea, contextualizarea, comparația, investigația, aplicarea și transferul; elevul este pus în situația de a formula ipoteze, de a argumenta și de a reflecta asupra propriei învățări.
	Construiește secvențe de învățare în succesiune: ancorare – explorare – construire – aplicare – transfer – reflecție, cu scopul de a optimiza implicarea elevului.
	Activitate: compararea unui basm popular cu un basm cult pentru a explica ce se păstrează, ce se transformă și ce relevă aceste diferențe despre autor, epocă, mentalitate etc.

	Evaluare și feedback
	Se păstrează modalitățile de evaluare orală și scrisă, metodele alternative de evaluare (proiectul, portofoliul, studiul de caz etc.), autoevaluarea și interevaluarea, precum și feedbackul constant.
	Evaluarea dezvoltării competențelor este orientată mai mult spre proces și dovezi ale învățării, evidențiind progresul elevului și oferindu-i o imagine relevantă asupra stadiului învățării. Rezultatele evaluării vor deschide posibilități de transfer al achizițiilor către contexte reale de viață. 
	Colectează dovezi din interpretare, argumentare, producere de discurs și reflecție; folosește criterii explicite de evaluare și adaptează predarea pe baza rezultatelor, evitând evaluarea predominant reproductivă a răspunsurilor. Încurajează elevul să integreze greșeala în procesul de învățare.
	Exit-ticket (biletul de ieșire): trecerea la nivelul superior al evaluării este condiționată de rezolvarea corectă a unei sarcini de lucru, valorificându-se valența formativă a greșelii.

	Flexibilitate/
cele 25%
	Adaptarea demersului didactic se produce la nivelul real, ritmul și nevoile clasei.
	Spațiul de flexibilitate este folosit explicit pe baza datelor din diagnoză și din evaluarea formativă, pentru remediere, consolidare, aprofundare/extindere și performanță, asigurând abordarea diferențiată a învățării.
	Decide ce reia pentru remediere sau extinde, în scopul încurajării performanței, în funcție de dovezile obținute. Asigură consolidarea și transferul competențelor în contexte autentice de învățare.
	Scenarii didactice: 
· remediere –   comprehensiune ghidată;
· consolidare – interpretare cu dovezi;
· aprofundare – comparație între texte/ epoci;
· transferul competențelor – dezbateri, proiecte interdisciplinare.

	Transversal/ digital/IA/ contexte actuale
	Se continuă integrarea resurselor multimodale și conexiunile dintre limbă, literatură, cultură și alte domenii ale cunoașterii.
	Competența digitală și competențele de tip media sunt susținute în subsidiar, iar tehnologiile/IA pot fi integrate etic și responsabil în sarcini care solicită gândire proprie, verificare critică, transparența contribuției elevului și respectarea datelor personale și a drepturilor de autor.
	Folosește mediul digital/IA numai când servește dezvoltării competenței, încurajând elevul să verifice, să evalueze și să compare rezultatele, dar și să-și asume utilizarea responsabilă a IA, reliefând contribuția personală.
	Context autentic: elevii compară o interpretare proprie a unui text cu o interpretare generată de IA, verifică afirmațiile în text și le raportează la context, justifică ce validează sau ce resping etc.



2.2. Ce ar trebui să văd altfel începând de luni, 07 septembrie 2026?
	MESAJ-CHEIE 
PENTRU PROFESOR
	EXPLICAȚIE ÎN LIMBAJ 
PROFESIONAL SIMPLU
	EXEMPLU DIN DISCIPLINA 
LIMBA ȘI LITERATURA ROMÂNĂ

	M1. Ești profesor, deci ești pregătit pentru orice schimbare.
	Deși te afli în fața unei programe noi, ai construcția interioară, instrumentele cognitive și motivația pentru a gestiona această întâlnire cu noutatea.
	Ești asemenea unui personaj din basm la începutul unui drum inițiatic – mai importantă decât destinația este călătoria.

	M2. Te afli în fața unor elevi noi, așadar nu ezita să creezi contexte pentru a-i cunoaște.
	
Eterogenitatea clasei poate fi o provocare, dar și o oportunitate. În bagajul fiecărui elev se găsesc achiziții, abilități, așteptări, interese, dar și experiențe valoroase pentru învățare.
	Niciun personaj din basm nu descoperă obiectul căutat de la prima încercare, decât în urma parcurgerii unui itinerar.

	M3. Amintește-ți că limba este un organism viu, aflat într-o continuă dinamică.
	Studiul limbii nu este un scop în sine, ci urmărește conștientizarea reglajelor la care aceasta este permanent supusă (utilizări în diferite contexte, variația registrelor, influențe externe, raportul dintre normă și uz etc.)
	Exerciții de analiză a evoluției sensurilor, pornind de la secvențe de text de tipul: 
● „Craiul, primind cartea, îndată chemă tustrei feciorii înaintea sa.”; 
● „Dintr-o privire văd și ce nu se vede”. 
Exerciții de reflecție referitoare la influența contextului în comunicare, de exemplu inferențe identificate în replica personajului: 
●„Lucru negândit, dragul tatei, să aud așa vorbe tocmai din gura ta, zise craiul.”

	M4. Folosește valorile și atitudinile ca busolă a construirii demersului de învățare.
	Studiul textelor facilitează explorarea unor lumi ficționale posibile, adeseori convergente realității. Două dintre scopurile fundamentale ale lecturii sunt interogarea contextului sociocultural specific textului și reflecția asupra valorilor prezentului.
	Dezbatere: „Mai sunt valorile morale regăsite în basm (popular/cult) valabile în societatea contemporană/societatea digitală a zilelor noastre?”.


2.3. Deciziile profesorului, dincolo de programa școlară
	1. Înțeleg 
schimbarea
	2. Aleg ancorele
	3. Colectez date relevante
	4. Proiectez unitatea de învățare
	5. Pregătesc resurse
	6. Colectez evidențe
	7. Ajustez demersul

	După ce am studiat programa școlară pentru anul în curs, realizez o hartă/ schemă/tabel cu elementele/reperele (competențe, specificul conținuturilor, activități de învățare etc.) care mă pot ajuta în construirea unui demers didactic eficient. 
	Selectez din programa de gimnaziu aspectele (conținuturi, competențe generale și specifice etc.) care stau la baza achizițiilor anterioare ale elevului.
	În urma interacțiunilor dirijate cu elevii (observație, discuție liberă, participare la un brainstorming, aplicarea unor chestionare etc.) și după analiza rezultatelor la Evaluarea Națională, realizez o
diagnoză relevantă și utilă proiectării viitorului demers didactic.
	Realizez proiectarea unității de învățare având în vedere următoarele repere: 
competențe specifice → conținuturi → activități de învățare → forme de evaluare → număr de ore alocate → rezultate așteptate.
	Organizez o bază de date necesară desfășurării activității didactice care să suplinească manualul: 
texte-suport, fișe de lucru diverse, resurse metodologice, resurse multimedia etc.
	Pe măsură ce desfășor lecțiile ce alcătuiesc unitatea de învățare, ofer și primesc feedback în mod constant, reglându-mi activitatea în funcție de evoluția elevilor. 

	Obținerea dovezilor pe parcursul procesului de învățare mă ajută să configurez abordări diferențiate și să utilizez eficient cele 
25% ore la dispoziția profesorului.



1. Arhitectura primelor 7 săptămâni (3 ore TC/săptămână)
	SĂPTĂMÂNA
	FOCUS
	ÎNTREBAREA PROFESORULUI
	PRODUS/
EVIDENȚĂ PRINCIPALĂ

	S1
	Schimbarea curriculară în disciplina limba și literatura română + intrarea în cultura de specialitate + ancore
	Ce este nou față de parcursul anterior? Ce merită să înțeleagă elevii despre felul în care vor învăța?
	hartă a tranziției „gimnaziu → liceu” + prime evidențe despre specificul clasei/colectivului 

	S2
	Diagnoză pentru învățare + prime decizii de proiectare
	Ce achiziții sunt disponibile și ce sprijin trebuie proiectat?
	date diagnostice + decizii explicite pentru unitatea 1

	S3, S4, S5
	Unitatea de învățare 1 – Ancore și fundamentarea noii învățări 
	Ce experiențe dau sens noilor competențe?
	evidențe formative 

	S6, S7
	Unitatea de învățare 1 – aplicare/transfer
	Pot elevii folosi achizițiile într-un context nou?
	produs/sarcină de transfer (teme) + feedback

	
	Consolidare, reflecție și calibrare, utilizarea celor 25%
	Ce schimb în proiectarea următoare?
	minibilanț al învățării + plan de ajustare/remediere



2. Specificul disciplinei
	OBIECTIV
	EXEMPLU DE DEMERS
	CE EVITĂM

	schimbare curriculară
	o comparație vizuală în 3–5 repere: „ce știam/ce devine nou/ce vom face altfel pentru a atinge obiectivele/finalitățile dorite
	prezentarea tehnică a programei sau simpla enumerare a noutăților

	identitate
	o situație-problemă/artefact/text/fenomen care arată de ce disciplina contează sau este relevantă pentru viață
	prelegere teoretică lungă despre rolul și importanța disciplinei

	ancorare
	activitate care reactivează 2–4 achiziții-cheie din gimnaziu, integrate  într-un nou context de învățare 
	recapitulare exhaustivă a conceptelor, a noțiunilor cu care elevii vin din gimnaziu

	diagnoză
	sarcini scurte, variate, fără miză de notare, care să fie conștientizate
	testul inițial folosit ca modalitate coercitivă

	contract de învățare
	cum lucrăm, ce înseamnă feedbackul, eroarea, colaborarea, integrarea responsabilă a IA, cu trimitere la atributele prioritare din profilul de formare al absolventului
	listă formală de reguli, de principii, de norme, aplicată în mod strict, limitativ

	metacogniție
	cum mă pregătesc la această disciplină? Cum procedez când nu înțeleg?
	presupunerea că elevii știu deja cum să învețe, cum să obțină rezultatele dorite




Ce aduc cu mine...? Ce construiesc de aici înainte...?
	ANCORE DIN GIMNAZIU
	CUM ÎMI DAU SEAMA (VERIFIC ACHIZIȚIILE)
	ABORDARE NOUĂ LA LICEU/GRAD CRESCUT DE COMPLEXITATE 
	PRIMUL PAS

	teme, motive, valori etice, modele comportamentale, diversitate culturală și lingvistică, elemente de mitologie
	exerciții de identificare a temelor/motivelor/valorilor etice/modelelor comportamentale în texte la prima vedere
	sistem literar, școală literară, instituție literară, viziune despre lume, fenomene literare în contexte socioculturale transnaționale
	exerciții de lectură predictivă pentru observarea modului în care viziunea despre lume se reflectă prin intermediul temelor/motivelor/valorilor 

	structuri textuale; tipare textuale de structurare a ideilor, strategii de comprehensiune, strategii de interpretare a limbajului figurat
	activități de comparare a particularităților fiecărui tipar textual, pe baza unor fragmente aparținând diferitelor tipuri de texte literare
	genuri și specii literare, cultură populară și cultură scrisă
	activități de lectură contrastivă

	relații de coordonare și subordonare ca mijloace de conectare sintactică în propoziție și în frază, tipuri de subordonate
	exerciții de recunoaștere și construcție/producere a unor mesaje, orale și scrise
	relații și conectori frastici și transfrastici
	exerciții de completare a unui text lacunar

5. Diagnoza pentru învățare, nu pentru clasificare
	
	FORMAT RECOMANDAT Combinați 4 surse: sarcină scurtă de performanță, observație, autoreflecția elevului și analiza unui produs. Identificați zona proximei dezvoltări: strategii, autonomie, potențial de transfer; nu căutați doar „ce nu știe elevul” sau concepții greșite etc.



	DOMENIU DIAGNOSTIC
	ÎNTREBARE/SARCINĂ
	CE URMĂRESC
	DECIZIE POSIBILĂ

	cunoștințe de tip ancoră
	· Citește textul-suport, precizând: o temă, două motive literare, o valoare morală/culturală/etică.
· Menționează câte un sinonim contextual pentru cuvintele subliniate în text.
· Notează valoarea morfologică și funcția sintactică a cuvintelor subliniate.
· Extrage, din text, o conjuncție subordonatoare și o conjuncție coordonatoare, precizând rolul lor în construcția enunțului.

	înțelegere vs memorare
Elevul identifică tema/motivul/ valoarea sau doar reproduce o definiție, un șablon etc.?

Elevul poate recunoaște valorile morfologice și sintactice ale cuvintelor?

Elevul cunoaște concepte specifice domeniului vocabular - relații semantice? 
	clarificare/continuare
În funcție de dovada obținută prin răspunsul elevului, ajută-l să-și clarifice noțiunile sau să le utilizeze în demersul didactic următor.

	abilități/deprinderi
	Redactează, în 80―100 de cuvinte, rezumatul textului-suport.

	fluență/strategie
Elevul este capabil să sintetizeze informația și să redacteze textul, urmărind fluxul ideilor și respectând regulile elaborării unui rezumat?
	sprijin/provocare
În funcție de nivelul de atingere a performanței, ajută-l pe elev să identifice și să corecteze eventualele greșeli sau provoacă-l să compare rezumatul propriu cu cel generat de IA.

	transfer/raționament
	Scrie un text argumentativ, de 100―150 de cuvinte, în care să-ți exprimi opinia despre influența unei valori transmise de textul-suport asupra dezvoltării tale personale, folosind conectori specifici acestui tip de text.
	aplicare în context nou
Elevul este capabil să utilizeze abilitățile de argumentare pentru realizarea transferului dinspre literatură către viața reală?
Elevul folosește conștient conectorii, asigurând evoluția logică a ideilor?
	scaffolding (structură)
În funcție de răspunsul elevului, realizează un design al următoarei activități.

	atitudini/motivație
	Răspunde la următoarele întrebări în 1―3 enunțuri:
● Ce ți-a plăcut?/Ce nu ți-a plăcut în textul-suport?
● Ce ai schimba în desfășurarea acțiunii?
● Ai fi reacționat la fel ca personajul într-o situație similară? Motivează răspunsul.
	încredere/perseverență
Elevul are încredere să ia decizii și să-și exprime opiniile? Elevul manifestă interes pentru sarcinile de lucru date de profesor?
	climat/feedback
Profesorul se asigură că a creat un climat de siguranță, bazat pe toleranță și respect, în care elevul se simte confortabil sau este încurajat să exprime puncte de vedere.

	metacogniție
	Fii profesor pentru 5 minute! Aplicând grila oferită de profesor, evaluează textul argumentativ elaborat de un coleg, indicând două aspecte care ți-au plăcut, pe care ai dori să le integrezi în propriul demers, precum și un aspect care necesită îmbunătățire.
	monitorizarea propriei învățări
Elevul are autonomie în autocorectarea și revizuirea textelor?
	instrumente de reflecție
În funcție de răspunsul elevului, profesorul gândește o nouă strategie de intervenție asupra nivelului metacognitiv al elevului.



	
	IMPORTANT  Rezultatul diagnozei trebuie să apară în proiectarea săptămânilor 2–6. Dacă nu generează o decizie esențială, diagnoza devine doar o activitate administrativă.



6. Reflecție asupra proiectării unității de învățare 
	DIRECȚII
	ÎNTREBĂRI DE CLARIFICARE
	RĂSPUNSURI AȘTEPTATE

	Ideea principală (big idea) 
	Cu ce rămâne elevul după ce parcurge această unitate de învățare?
	Elevul înțelege că literatura este reprezentare a realității, instituție, parcurs istoric, spațiu de creație, tablou al genurilor.

	Noutatea curriculară
	Ce element nou al programei devine vizibil în această unitate de învățare?
	Se evidențiază contextualizarea fenomenului literar, urmărit în succesiune, simultaneitate și sincronizare.

	Competențe specifice
	Ce formăm/dezvoltăm în mod efectiv?
	1.3. Valorificarea unor modalități diverse de interpretare (contextuală, tematică, stilistică etc.) a unui text pentru evidențierea sensurilor plurale 
3.3. Elaborarea mesajelor orale și scrise respectând normele limbii române standard, prin controlul conștient al formelor de exprimare 

	Ancore anterioare
	Ce achiziții din gimnaziu/învățarea anterioară sunt indispensabile?
	Profesorul se asigură că elevul face dovada unor achiziții fundamentale: tipare textuale, tipuri de texte, respectarea normelor limbii literare.

	Întrebări esențiale
	Ce întrebare dă sens și poate fi reluată pe parcursul procesului de predare-învățare?
	De ce (mai) citim? 
De ce este important să vorbim și să scriem corect în limba română/limba maternă?

	Dovezi ale învățării
	Ce va face/produce elevul pentru a demonstra învățarea?
	Elevul va fi capabil să ofere răspunsuri personale, critice și creative, să citească „printre rânduri” (să facă inferențe), să compare diferite tipuri de texte, să coreleze textele studiate cu lumea reală, cu alte texte, cu opere de artă, cu produse media.

	Criterii de performanță (descriptori)
	Cum descriu nivelul de performanță în învățare (de bază, consolidat, avansat)?
	De bază: Elevul rezolvă sarcini de tipul: identifică, recunoaște, transcrie, indică, precizează, completează.
Consolidat: Elevul rezolvă sarcini de tipul: clasifică, sintetizează, deduce, compară, organizează, analizează.
Avansat: Elevul rezolvă sarcini de tipul: diferențiază, verifică, interpretează, creează, evaluează.

	Secvențe de învățare
	Cum valorificăm ancorele în procesul de învățare, pentru a realiza autonomia și transferul?
	Profesorul construiește strategii didactice reflexive și integratoare ce facilitează autonomia în învățare și transferul către viața reală.

	Evaluare formativă
	Cum știm dacă s-a produs învățarea și dacă procesul de învățare trebuie ajustat?
	Profesorul poate aplica grile de evaluare pe parcurs, „bilete de ieșire”, apelează la interevaluare, feedback constant și constructiv etc. 

	Activități de diferențiere
	Ce variem: sprijin, complexitate, resursă, produs, ritm etc.?
	Pentru remediere: 
● resurse adaptate: fișe de lucru, hărți de lectură ghidată, liste de conectori logici etc.
● sarcini cu grad de dificultate redus spre mediu;
● temporizarea parcurgerii conținuturilor;
Pentru extindere: 
● resurse adaptate: jurnale imersive, de reflecție, bibliografie suplimentară etc.
● sarcini cu grad sporit de dificultate;
● intensificarea ritmului de parcurgere a conținuturilor.

	Resurse
	Ce resurse educaționale pot fi utilizate,  în completarea manualului?
	● ghiduri metodologice;
● resurse educaționale deschise (RED-uri);
● platforme și site-uri educaționale;
● biblioteci digitale;
● aplicații IA.

	Valorificarea celor 25%
	Ce decizii didactice pot fi luate în funcție de rezultatele învățării?
	Profesorul alocă ore pentru remedierea achizițiilor deficitare, respectiv pentru aprofundarea/extinderea achizițiilor de interes, provocatoare, inedite etc.

	Reflecție
	Ce voi analiza la final pentru deciziile didactice ulterioare?
	Profesorul stabilește în ce măsură elevii au reușit să progreseze, adăugând la achizițiile-ancoră din gimnaziu noile conținuturi și competențe de ordin superior.



7. Reflecție asupra activităților de învățare
	MOMENT
	SCOP
	ÎNTREBĂRI DE CLARIFICARE
	EXEMPLU/DE COMPLETAT

	ANCORARE
	activează și creează sens
	Ce știu elevii? Ce îi surprinde?
	Privește imaginea și notează, în două minute, cinci cuvinte asociate emoțiilor pe care ți le provoacă/mesajului posibil/unei experiențe pe care ți-o evocă etc.

	EXPLORARE
	produce date/idei/întrebări
	Ce investighează/compară/ încearcă?
	Citește textul/fragmentul de text și notează trei întrebări al căror răspuns se regăsește în text.

	CONSTRUIRE
	structurează înțelegerea
	Ce idee/concept devine explicit?
	Explică o idee, la alegere, din textul dat, valorificând conceptele X, Y și Z.

	APLICARE
	raportează învățarea la un context apropiat
	Cum acționează elevul în contexte apropiate?
	Scrie o continuare, de 80―100 de cuvinte, a textului dat, dintr-o perspectivă nouă, inedită (de exemplu: a unui obiect, a unui element din natură, a unui călător dintr-un alt secol, a unui membru al familiei etc.) 

	TRANSFER
	plasează învățarea într-un context nou
	Poate decide/argumenta/crea?
	Inspirat de o idee/de mesajul textului, realizează, împreună cu un coleg, un interviu/un joc de rol care să ilustreze o situație din viața reală.

	FEEDBACK
	constituie un indicator real al progresului obținut
	Cum am receptat și am interiorizat noile achiziții?
	Completează fișa de feedback primită de la profesor, pentru a evalua răspunsul colegilor la activitatea anterioară. 



	REFLECȚIE
	face învățarea vizibilă
	Ce a funcționat? Ce ajustez?
	Pe baza feedbackului primit de la colegi, menționează 2 aspecte din propria activitate pe care le-ai putea îmbunătăți, motivând răspunsul.



8. Instrumente utile

8.1. Verificare rapidă – 3 minute (instrument pentru elev)
	PROMPT
	RĂSPUNSUL ELEVULUI

	Știu.../Pot să…/Sunt capabil de ...
	


	Încă nu îmi este destul de clar …
	


	Pentru a continua, am nevoie de …
	




8.2. Feedback pentru învățare (instrument pentru profesor)
	1. UNDE EȘTI... 
(evidență observabilă)
	2. UNDE TREBUIE SĂ AJUNGI... 
(rezultat al învățării/standard)
	3. URMĂTORUL PAS... 
(acțiune concretă, realizabilă)

	Identifici/măsori nivelul fiecărui elev cumulând evidențe/dovezi precum: 
· calitatea răspunsurilor în interacțiunile directe;
· rezultatele la probele de evaluare aplicate de tine;
· gradul de implicare a elevului;
· calitatea/frecvența participării voluntare la activități specifice disciplinei;
· evaluarea portofoliului individual;
· observarea sistematică a comportamentului și a acțiunilor elevului etc.
	Aplicând principiul continuității, standardele de evaluare pentru gimnaziu și descriptorii asociați îți pot oferi repere eficiente în identificarea nivelului pe care ar putea să-l atingă fiecare elev: 
· de bază;
· consolidat;
· avansat. 
	Vei construi activități de învățare pentru abordarea diferențiată a învățării, luând în considerare:
· premisele (evidențele observabile), 
· abilitățile cognitive și interesul elevului;
· nivelul/standardul de performanță dezirabil.



[image: ]8.3. Listă de verificare (check-list) pentru utilizarea tehnologiilor/IA 
· Sarcina de lucru implică gândire proprie sau doar generare de informații factuale?
· Activitatea elevului implică verificarea, compararea sau evaluarea critică a rezultatului IA?
· Produsul final permite profesorului să distingă, realmente, contribuția elevului? 
· Profesorul precizează ce utilizare a IA este permisă și cum se declară folosirea acesteia?
· Datele personale și drepturile de autor sunt protejate?

8.4. Listă de verificare pentru sarcini de lucru în cooperare (grupe)
· Sarcina este formulată astfel încât toți elevii din grupă să aibă ceva concret și măsurabil de făcut, iar rezolvarea acesteia să depindă de contribuția fiecăruia?
· Activitatea îi încurajează pe elevi să discute, să își explice ideile și să ia decizii împreună?
· Profesorul poate observa ce a făcut și ce a învățat fiecare elev pe parcursul întregii activități, nu doar ce a produs grupa la final?
· Elevii știu de la început ce au de realizat, cum vor lucra împreună și după ce criterii va fi apreciat rezultatul?

9. Exemple de resurse recomandate pentru portofoliul profesorului
	RESURSĂ
	CONȚINUT MINIM
	FORMAT RECOMANDAT

	Harta schimbării curriculare pentru clasa a IX-a
	5–8 noutăți: continuități, diferențe, consecințe didactice + „ce fac altfel”
	2 pagini/infografic + tabel

	Harta de lectură a programei pentru clasa a IX-a
	relații CG–CS–conținuturi–EAI–evaluare; progresie; 3–5 erori de interpretare care trebuie evitate
	2–3 pagini, vizual

	Cum învățăm la limba și literatura română în liceu? (perspectiva elevului)
	ce se schimbă, cum lucrăm, rolul erorii și al feedbackului, cum folosim resursele și IA, ce înseamnă progres
	1 pagină, limbaj direct

	[bookmark: _heading=h.i2u79iiulm3m]Diagnoză pentru start
	2–4 sarcini scurte și variate + criterii + interpretare + decizii posibile; fără miză mare de notare
	editabil + repere de răspuns

	Resurse – primele 7 săptămâni
	texte/date/imagini/artefacte/fișe/linkuri/QR, mini-glosar și indicații de utilizare; doar resurse verificate și legal reutilizabile
	dosar de resurse/QR/document editabil

	Evaluare și feedback pentru început
	rubrică sau criterii, exemple de răspuns/produs,     exit-ticket, autoevaluare și model de feedback care indică următorul pas
	2–3 pagini + instrumente

	Decizii pentru folosirea celor 25%
	scenarii pornind din diagnoză: remediere, consolidare, aprofundare/extindere, performanță; praguri/indicii de decizie
	1–2 pagini/hartă decizională

